Alexis Tsipras
Alexis Tsipras (hātte on Grēcisce Αλέξης Τσίπρας) (geboren þæs 28. þæs Æfterran Līðan þæs 1974. on Athēnas) is Grēcisc stēormǣlmann and se foresittend þǣre stēormǣlweorodes þǣre wynstran healfe Syriza. On þǣm 26. þæs Æfterran Gēolan þæs 2015. gēares wearþ Tsipras se forma þegn Grēclandes.
Līf and stēormǣles weorc[adihtan | ādihtan fruman]
Under his scolgēarum weorcode Tsipras mid þǣre wynstran healfe, on þǣm hēape þe þā hātte Gemǣnǣhtrǣdlīc Gēogoþ (Synaspismos wæs þonne geþoftscipe þæs Gemǣnǣhtrǣdlīcan Weorodes Grēclandes and þǣre Grēciscan Wynstran Healfe). Hē dǣlnōm þāra leornungmanna hrōpa under þǣm scolbehealdungum þæs 1990. gēares and þæs 1991. and siþþan ēac þǣre leorungmanna brǣdunge.
Þǣr hē leornungmann wæs weorcode hē on hēapum þǣre "ednīwodan wynstran healfe", and lǣdde þone Geþoftscipe þāra Heahbytlerena Cræftes Leornungmanna. Ēac wæs hē on þǣm gemōte þæs Grēciscan þēodlīcan leornungmanna geþoftscipes (þæt is EFEE).
Þæs 1999. gēares wearþ hē gecoren tō lādmenn þæs gēogoða hēapes Synaspismos, and hē hæfde þone hād ōþ þæt þridde gemōt þæs hēapes on þæs 2003. gēares Ēastermōnðe. Under þisse þrāge fēng hē lǣdendne hād on þǣre staðolunge þæs Grēciscan Gefērscipes Sprǣce Hēapes and ēac dǣlnōm geondþēodlīcra hrōpa wiþ þā gesettunge ǣhtwealdes endebyrdnesse geond eallre þǣre worulde. Þæs fēorðan gemōtes Synaspismos Hēapes (þæs Ǣrran Gēolan þæs 2004.) wearþ hē se fīfta gylda þæs Hēafodlīcan Witenagemōtes for þȳ hē fēng 42% þāra cēosunga, and tō ēacan wæs hē gecoren for þǣm Hēapes Gelǣstunge Gemōte, þǣr hē fēng þā weorc fyrðrunge and gēogoða.
Þæs Winterfylleðes þæs 2006. wearþ Tsipras gylda þæs Athēnas Witenagemōtes for 10.5% þāra cēosunga, tō lādmenn þǣre "openre byrig" brǣdunge.
On þǣm fīftan gemōte Synapismos (on Solmōnðe þæs 2008.) nōm hē Alexandros Alafanos stede for 70% þāra cēosunga, and þæs wearþ foresittend þæs hēapes. On þǣm rīces witenagemōtes cēosungum þæs 17. dæges þæs Ǣrran Līðan þæs 2012. wearþ Syriza se ōðer hēap æfter micelnesse mid 26.9% þāra cēosunga.
On þǣm þriddan gemōte þǣre Europiscan Wynstran Healfe (þæs Ǣrran Gēolan þæs 2010. gēares) wearþ hē se ōðres hādes foresittend þǣre Europiscan Wynstran Healfe. On þǣm 15. þæs Ǣrran Līðan þæs 2013. gēares nemde sēo Europisce Wynstre Healf on Madride Tsipras swā forma sēcend for þǣm Europiscum cēosungum þæs 2014. gēares and ēac swā sēcend þæs hādes þæs foresittendan þæs Europiscan Gelǣstunge Gemōtes.
On þǣm þǣrrihte geīwdum sprǣcum þæs 15. dæges Þrimilces þæs 2014. betweoh þǣm hēafodlīcum sēcendum þæs hādes þæs foresittendes þæs Europiscan Gelǣstunge Gemōtes on 55 feorrsīenscoppum geond Europe wæs hē on Twitter se besprocenosta eallra þāra fīfa sēcenda.
Tsipras wunaþ mid Peristera Baziana; hīe habbaþ tū cild gecenned.